Diari Oficial de la Generalitat Valenciana


Sumari del DOGV 7923, del 23-11-2016 (2016/9284)

RESOLUCIÓ de 17 de novembre de 2016, de la Vicepresidència i Conselleria d'Igualtat i Polítiques Inclusives, per la qual es convoquen subvencions per al finançament de despeses extraordinàries per acolliment familiar en família educadora, per a l'exercici 2016.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7923

Data del DOGV
:   23-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9284


Data del document
:   17-11-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 17 de novembre de 2016, de la Vicepresidència i Conselleria d'Igualtat i Polítiques Inclusives, per la qual es convoquen subvencions per al finançament de despeses extraordinàries per acolliment familiar en família educadora, per a l'exercici 2016. [2016/9284]  
Mitjançant l'Ordre 18/2016, de 4 d'octubre, de la Conselleria d'Igualtat i Polítiques Inclusives, s'han aprovat les bases reguladores de les subvencions per al finançament de despeses extraordinàries per acolliment familiar en família educadora (DOGV 7895, 13.10.2016).  
En virtut del que s'exposa i de conformitat amb el que estableixen els articles 160.4.b I 166 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, resolc:  
  
Primer. Objecte  
1. Es convoquen en règim de concurrència competitiva subvencions per a l'exercici 2016, per al finançament de despeses extraordinàries per acolliment familiar en família educadora.  
2. La convocatòria s'ajustarà a les bases reguladores de concessió de subvencions per al finançament de despeses extraordinàries per acolliment familiar en família educadora, aprovades en l'Ordre 18/2016, de 4 d'octubre, de la Conselleria d'Igualtat i Polítiques Inclusives, publicada en el DOGV número 7895, de 13 d'octubre de 2016.  
  
Segon. Condicions de la concessió de les ajudes  
1. La subvenció per a despeses extraordinàries té per objecte finançar les següents necessitats excepcionals, quan no puguen ser ateses de forma adequada en la xarxa pública de recursos sanitaris, educatius o socials, sempre que no es troben compreses en l'àmbit de les prestacions econòmiques per acolliment familiar regulades en el Decret 46/2016, de 22 d'abril, pel qual es regula el procediment i, les condicions per al reconeixement i la concessió de les prestació econòmica per a despeses de manutenció dels menors acollits:  
  
a) Tractament odontològic, mèdic, psicològic o pedagògic, i també de la utilització de pròtesis.  
b) La conciliació de l'atenció de les persona acollida amb les obligacions laborals, per a l'atenció de les quals podran subvencionar-se les despeses d'assistència a escoles infantils, assistència al menjador escolar, serveis de guarda en el centre escolar fora de l'horari lectiu o activitats d'atenció a xiquets i xiquetes durant els períodes de vacacions escolars.  
c) L'adquisició de llibres de text i material curricular per a l'ensenyança reglada.  
2. Podran sol·licitar i ser beneficiaris d'aquestes subvencions les persones inscrites en el Registre de Família Educadora de la Comunitat Valenciana que complisquen els requisits establits en l'ordre bases reguladores de les subvencions per al finançament de despeses extraordinàries per acolliment familiar en família educadora.  
  
Tercer. Finançament de les ajudes  
Les subvencions establides en la present convocatòria s'abonaran amb càrrec al capítol IV, a través de la següent línia de subvenció del programa pressupostari 313.30, Menor, de la Llei 11/2015, de 29 de desembre, de Pressupostos de la Generalitat per a l'exercici 2016, i per l'import màxim que es detalla a continuació:  
Línia de subvenció S6726.  
Denominació: «Prestacions econòmiques individualitzades per acolliment familiar per a despeses extraordinàries».  
- Consignació pressupostària: 95.880,00 ?.  
- Procedència i quantia dels fons: propis.  
  
Quart. Sol·licitud  
1. Les sol·licituds de subvenció es presentaran d'acord amb el model normalitzat que s'adjunta com a annex I. Es presentarà una sol·licitud per cada menor beneficiari de la subvenció sol·licitada.  
2. Junt amb la sol·licitud referida en l'apartat anterior s'haurà d'aportar, si és el cas, el model de domiciliació bancària que consta en l'annex II, que servirà per a acreditar la titularitat del compte a través del qual el beneficiari desitja percebre l'ajuda. Aquest document haurà de ser adjuntat sempre que s'haja produït un canvi de les dades bancàries respecte a sol·licituds anteriors.  
Els models de sol·licitud es trobaran a disposició de les persones sol·licitants en les direccions territorials de la Vicepresidència i Conselleria d'Igualtat i Polítiques Inclusives; i també en les Oficines PROP i en el portal de la Generalitat www.gva.es, accedint als apartats «Guia Prop», «Tràmits i serveis».  
  
Cinqué. Documentació general que ha d'acompanyar-se a la sol·licitud  
1. La presentació de la sol·licitud comportarà l'autorització de la persona sol·licitant perquè l'òrgan concedent obtinga de forma directa l'acreditació del compliment de les obligacions tributàries i amb la Seguretat Social a través de certificats telemàtics, i dades d'identitat de la persona sol·licitant mitjançant el Sistema de Verificació de Dades d'Identitat, segons estableix el Reial Decret 522/2006, de 28 d'abril, i en aquest cas la persona sol·licitant no haurà d'aportar les corresponents certificacions.  
2. No obstant això, la persona sol·licitant podrà denegar expressament el consentiment, i haurà d'aportar llavors el certificat o certificats corresponents i també l'annex III emplenat juntament amb la sol·licitud i la resta de documentació indicada.  
3. Juntament amb la sol·licitud es presentarà fotocòpia compulsada del pressupost, factura o factures de la despesa per a la qual se sol·licita la subvenció. Per a les despeses relacionades amb tractaments mèdics, i també pròtesis, tractaments psicològics o pedagògics, s'haurà d'adjuntar un informe de facultatiu o un altre document que acredite la seua necessitat, llevat que aquest es trobe ja en poder de la Direcció Territorial de la Vicepresidència i Conselleria de d'Igualtat i Polítiques Inclusives.  
  
4. Sense perjudici del que estableixen els apartats precedents:  
a) Si de la comprovació efectuada resulta alguna discordança amb les dades facilitats pel mateix interessat, l'òrgan instructor estarà facultat per a realitzar les actuacions procedents per a aclarir-la.  
Així mateix, als efectes de comprovar el valor de mercat l'òrgan instructor procedirà d'acord amb el que estableix l'article 16 de l'ordre de bases.  
b) Si la persona sol·licitant no presta el seu consentiment perquè s'acredite la seua identitat, haurà d'aportar fotocòpia compulsada del document nacional d'identitat, passaport o número d'identificació d'estranger, segons siga procedent.  
c) Si de la consulta realitzada a l'efecte de verificar el compliment de les obligacions de la persona interessada amb l'Agència Tributària i la Seguretat Social, es desprén qualsevol incompliment per part de la persona sol·licitant, se la requerirà perquè l'esmene.  
  
  
Sisé. Lloc i termini de presentació.  
1. Les sol·licituds es presentaran, junt amb la documentació requerida, en el Registre de la Direcció Territorial de la Vicepresidència i Conselleria d'Igualtat i Polítiques Inclusives de la província de residència de la persona sol·licitant, en el termini de 5 dies hàbils comptat a partir de l'endemà de la publicació en el Diari Oficial de la Generalitat Valenciana de la present convocatòria.  
2. Tot això sense perjudici del que disposa l'article 38 de la Llei 30/1992, de de 26 de novembre, de Règim Jurídic de les Administracions Públiques i del Procediment Administratiu Comú,  vigent transitòriament en virtut de la disposició final setena de la Llei 39/2015, d'1 d'octubre, del Procediment Administratiu Comú de les Administracions Públiques.  
  
Seté. Criteris de valoració de les sol·licituds i determinació de la quantia  
1. La valoració es realitzarà d'acord amb els criteris establits en l'article 14 de l'Ordre 18/2016, de 4 d'octubre, de la Conselleria d'Igualtat i Polítiques Inclusives, per la qual s'aproven les bases reguladores de les subvencions per al finançament de despeses extraordinàries per acolliment familiar en família educadora (DOGV 7895, 13 d'octubre de 2016).  
2. Per a concedir la subvenció es requereix una puntuació mínima de 40 punts.  
3. Se seguirà el següent procediment per a la determinació de la quantia: en primer lloc, s'obtindrà l'import total sol·licitat, excloent d'aquest còmput els imports tant de les sol·licituds que d'acord amb les presents bases no hagen superat la puntuació mínima i aquelles que han de ser no admeses o desestimades en la seua totalitat, com de les partides corresponents a conceptes no acceptats de les sol·licituds admeses. L'import total del crèdit es dividirà per l'import total de les ajudes sol·licitades així calculat. La quantia de l'ajuda serà el resultat de multiplicar el coeficient obtingut mitjançant aquesta operació per la quantitat sol·licitada, llevat que el coeficient siga major que 1, i en aquest cas l'import a concedir serà igual a la quantitat sol·licitada.  
  
4. Les subvencions a concedir no podran superar les següents quanties segons el tipus de despesa per cada xiquet o xiqueta:  
a) Tractament odontològic, metge, psicològic o pedagògic, així com de la utilització de pròtesi, sense quantia màxima.  
b) Assistència a escoles infantils: 600 ?; assistència al menjador escolar: 400 ?; serveis de guarda en el centre escolar fora de l'horari lectiu: 200 ?; activitats d'atenció a xiquets i xiquetes durant els períodes de vacacions escolars:300 -  
c) L'adquisició de llibres de text i material curricular per a l'ensenyança reglada: 200 ?.  
  
Huité. Termini de resolució i notificació  
1. El termini màxim per a notificar la resolució serà de sis mesos a partir de la publicació de la present convocatòria. Si una volta transcorregut aquest termini no hagueren rebut notificació, les persones sol·licitants podran entendre desestimada la seua pretensió per silenci administratiu, en aplicació del que disposa l'article 55 de la Llei 9/2001, de 27 de desembre, de la Generalitat Valenciana, de Mesures Fiscals, de Gestió Administrativa i Financera, i d'Organització de la Generalitat Valenciana.  
2. La resolució de concessió expressarà la identitat de la persona beneficiària, l'import concedit i els conceptes objecte de subvenció. Quan es desestime totalment o parcialment la subvenció pretesa, la resolució haurà d'estar motivada com cal en els termes que estableix la legislació vigent en matèria de procediment administratiu.  
3. La notificació dels distints tràmits a emplenar en el procediment es practicaran en paper en els termes que estableix la Llei 39/2015, d'1 d'octubre, del Procediment Administratiu Comú de les Administracions Públiques.  
  
Nové. Recursos contra la resolució  
Les resolucions dictades per la persona titular de la direcció general amb competències en matèria de protecció de menors, adoptades per delegació, es consideraran dictades per l'òrgan delegatori, esgotant la via administrativa. Contra aquestes resolucions es podrà interposar els recursos que siguen procedents a l'empara del que disposa la legislació vigent que resulte aplicable.  
  
Desé. Règim de lliuraments de pagament  
1. Amb caràcter general, el pagament de la subvenció es realitzarà amb la justificació prèvia de la persona beneficiària de la realització de l'activitat per a la qual es va concedir, en els termes indicats en l'apartat 3 del punt onze.  
2. En el lliurament de les subvencions podrà seguir-se el règim de pagament anticipat, del 30 % de l'import total de la subvenció concedida. Podran realitzar-se, així mateix, abonaments a compte per quantia equivalent a la justificació presentada  
3. Per al pagament anticipat de subvencions l'import del qual supere els 3.000 euros les persones beneficiàries hauran de constituir garantia suficient mitjançant aval, assegurança de caució o un altre dels mitjans prevists reglamentàriament, per a assegurar la devolució de la quantitat anticipada si no es justificara la despesa o s'incompliren les condicions que donen dret a la percepció de la subvenció.  
4. Serà exigible per al cobrament de la subvenció que les persones beneficiàries estiguen al corrent de les obligacions tributàries o enfront de la Seguretat Social i també no tenir la condició de subjecte deutor per resolució de procedència de reintegrament.  
  
Onzé. justificació de la subvenció  
1. Aquestes subvencions són de percepció única i tenen a més caràcter finalista, i han de destinar-se únicament a l'objecte per al qual han sigut concedides.  
2. La Direcció Territorial de la Vicepresidència i Conselleria d'Igualtat i Polítiques Inclusives que haja instruït l'expedient de sol·licitud de la subvenció establirà l'adequat seguiment de la despesa de la subvenció. Els beneficiaris estaran obligats a lliurar, a requeriment d'aquells, tots els documents que siguen necessaris per a justificar la necessitat que fonamenta la realització de l'activitat subvencionada.  
  
3. La realització de la despesa s'acreditarà mitjançant factures i la resta de documents de valor probatori equivalent amb validesa en el tràfic jurídic mercantil o amb eficàcia administrativa, en un termini únic de presentació que finalitzarà el 31 de gener de 2017.  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la seua publicació, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant d'aquest mateix òrgan en el termini d'un mes, computat en els mateixos termes, de conformitat amb el que disposen els articles 123 i 124 de la Llei 39/2015, d'1 d'octubre, del Procediment Administratiu Comú. Tot això sense perjudici que les persones interessades puguen presentar qualsevol altre recurs que estimen pertinent.  
  
València, 17 de novembre de 2016.- La vicepresidenta i consellera d'Igualtat i Polítiques Inclusives: Mónica Oltra Jarque.